אומרים שמה שבפנים זה מה שקובע. אז אומרים. כשאתה מסתובב עם ה- XPS 13 המעוצב והדקיק אי פעם של דל, אנשים ישאלו עליו, ואתה יודע שלחיצוניות יש מקום חשוב בעולם שלנו. וכשאתה והמחשב נשארים לבד, אתה מגלה איך זה לעבוד עם אחד מהמחשבים הניידים העוצמתיים ביותר שאפשר למצוא. על אף המידות המזעריות שלו, תגלה שהוא עומד בכל משימה שתדרוש ממנו, מעבודה אינטנסיבית מחוץ לבית, דרך חווית צפייה מושלמת בסרטים ועד למשחקים.
אין כיום הרבה מחשבים ניידים שמצליחים לבלוט בשטח. אבל עם ה- XSP 13 אי אפשר לטעות. קודם כל, החומרים החזקים שהוא בנוי מהם משדרים בבירור איכות ויוקרה, כולל 9 שכבות של חומרים מרוכבים, בהם אלומיניום מחוזק, סיבי פחמן וזכוכית Corning® Gorilla® Glass. כשמחזיקים אותו, מיד מבינים שלא מדובר במחשב "שעשועים", אלא במחשב שנועד לשרוד עבודה אינטנסיבית – מחשב לאנשים עם מטרה – החומרים האיכותיים מספקים לו את החוזק לעמוד בימים עמוסי תנועה של פגישות, נסיעות ושדות תעופה.
גם המימדים הזעירים שלו הופכים אותו לחבר טוב בדרכים. למעשה, בדגם החדש של ה- XPS 13, דל עשתה הישג מדהים כשחתכה את נפח המחשב ב- 24% ביחס לדור הקודם. בדגם החדש אתה מקבל את האיכויות של מחשב 13 אינץ' (חכו שנגיע למפרט הפנימי).
תוכלו לשאת אותו כמעט בכל תיק אופנתי, והוא אפילו נוח לנשיאה ביד כמו מחברת. למי שהתלבט עד היום האם לקחת לנסיעות טאבלט או מחשב נייד, ה- XPS יפתור את הדילמה בשניה. אף אחד לא יוותר על הביצועים של ה- XPS ועל נוחות העבודה של מחשב נייד עוצמתי וקומפקטי.
מדובר במחשב הדגל של דל, וככזה לא חסכו כאן בשום מאפיין, כדי שאת או אתה תוכלו לעמוד בכל משימה. אם אתה אוהב לעבוד עם 20 לשוניות בדפדפן פתוחות במקביל, אין בעיה – המחשב מגיע עם זכרון של עד 16GB כך שהעבודה תימשך בכל מצב. אם אתה עורך וידאו, כמקצוע או כתחביב, תשמח לגלות שה- XPS החדש "מרנדר" וידאו ב- Permiere של אדובי במהירות גבוהה פי 2.2 מאשר הדור החמישי של ה- XPS. ומה לגבי פנאי, בכל זאת צריך גם לנוח מפעם לפעם.
אם אחרי יום של עבודה והתרוצצויות אתה רוצה לנקות את הראש, או שאתה סתם רוצה לקחת קצת הפסקה עם תוכנית הנטפליקס או HBO האהובה עליך, תשאב אל חווית הצפייה בזכות הצבעים החיים והעשירים שעולים על מסך. בגרסת ה- 4K Ultra של ה- XPS 13 עם צבע 100% sRGB ויחס ניגודיות של 1500:1, העונה האחרונה של משחקי הכס תיראה חדה וחיה מאי פעם. המסך גם מצופה בציפוי נגד השתקפויות, כך שאפשר ליהנות מחווית צפיה גם באזור של אורות בוהקים. מתחת למסך עצמו, פועלות טכנולוגיות מתקדמות שדואגות כל הזמן לחוויה כוללת של סאונד ווידאו, כולל טכנולוגיית Dell Cinema, CinemaColor, CinemaSound, ואולי החשובה מכולן, CinemaStream, שחוסכת לכם פגיעה בחווית הצפיה כתוצאה מבעיות הקשורות לאינטרנט.
ל- DELL אין היום הרבה מתחרים בשוק מבחינת היקף הניסיון רב השנים שיש לה בפיתוח מחשבים ניידים. מהסיבה הזאת, מי שמחפש מחשב אמין, יעיל, ושימשיך לעבוד לאורך שנים, פונה ל- DELL. מעבר להקפדה על חומרים, הרכבה, והרכיבים שבפנים, בדל משקיעים רבות בטכנולוגיות שידאגו שהכל יעבוד ביחד בצורה הטובה ביותר. וכאן אולי נעוץ היתרון הגדול ביותר שלה.
בעיה נפוצה במחשבים בגודל 13.3 אינץ אחרים היא של התחממות. בעיקר כאשר מכניסים בתוכם את רכיבים עם ביצועים גבוהים. אם חברת המחשבים לא משקיעה בכך, לא פעם מגלים שברגע שנותנים למחשב משימות מורכבות, הוא מתחיל להרעיש ולהתחמם, לפעמים לרמה שפשוט אי אפשר להשתמש בו. ה- XPS 13 תוכנן במיוחד עם צינורות כפולים לפיזור חום ומאווררים כפולים. בנוסף, זהו גם המחשב הנייד הראשון המשתמש בבידוד חום מסוג Gore – בלי להיכנס לכימיה, במשפט אחד, ה- Gore מפזר חום טוב יותר מאשר אוויר. בסופו של דבר המחשב קריר יותר, עובד טוב יותר, והרבה יותר זמן.
לסיכום, מדובר באחת מסדרות המחשבים הוותיקות ביותר בשוק, שמציגות בעקביות ביצועים מובילים. עבור כל שימוש – מאנשי עסקים שמחפשים ביצועים שמשולבים בגוף מרשים ועד למשתמשים ביתיים שרוצים להריץ משחקים ועריכת וידאו - אתם מקבלים מחשב מרשים מבפנים ומבחוץ – כזה שמבוסס על מסורת של ביצועים.